**Clarificari legate de selectie Verificatori tehnici atestati instalatii Is, It, Ig, Ie- Batch1/pana in 27.03.2020**

|  |  |
| --- | --- |
| **INTREBARE** | **RASPUNS** |
| 1. In conformitate cu solicitarea cuprinsa in email una din conditiile pe care candidatii trebuie sa o indeplineasca este aceea de a activa ca PFA.  Sa inteleg ca in calitate de administrator al unei societati care are in obiectul de activitate verificarea tehnica conform cerintelor MDRAP si posed licenta de verificator respectiv expert tehnic instalatii electrice nu ma pot califica ptr. proiectul in cauza. | 1. Acesta procedura de selectie realizata in conformitate cu Regulamentul Bancii Mondiale privind achizitiile , dupa cum este specificat in anunt, este adresata Selectiei unui Consultant Individual (deci nu firma).  De asemenea, cerintele reglementate prin legislatia in vigoare care se adreseaza subiectului privind semnarea unui contract si a derularii activitatilor in baza acestui contract intre o institutie publica (in acest caz IGSU) si o persoana in calitate de consultant impun ca aceasta din urma sa fie constituita sub forma juridica cea mai adecvata. In acest sens, Persoana Fizica Autorizata (PFA) este forma juridica simpla, conceputa pentru realizarea de activitati comerciale, prestari de servicii sau alte activitati, respectiv cea mai simpla modalitate prin care o persoana poate sa desfasoare activitati individuale sau sa presteze servicii economice, fiind singura persoana salariata.  Dupa cum este insa de asemenea mentionat in anunt, participarea potentialilor consultanti la aceasta procedura de selectie nu este conditionata de existenta formei juridice mentionata mai sus (PFA) in momentul depunerii Expresiei de interes, deci nu induce restrictii privind participarea oricarei persoane care detine certificarile si experienta relevanta solicitate. Aceasta cerinta devine valabila doar pentru persoana care este declarata castigatoare a selectiei pentru atribuirea contractului, iar in vederea semnarii contractului, respectiva persoana trebuie sa isi reglementeze forma juridica mentionata mai sus. Din informatiile de care dispunem infiintarea unui PFA dureaza maxim o saptamana si in unele cazuri poate fi realizata on-line. |
| 2. Sunt verificator atestat Ie si am o intrebare:  In text solicitati un PFA " Consultantul individual- Verificator tehnic trebuie să fie persoană fizică autorizată (PFA) conform prevederilor Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent."  In cazul meu nu am PFA - am o firma , un SRL, este posibil sa particip sau eu nu sunt eligibil. | 2. Similar cu raspunsul de mai sus, participarea potentialilor consultanti la aceasta procedura de selectie nu este conditionata de existenta formei juridice mentionata (PFA) in momentul depunerii Expresiei de interes, deci nu induce restrictii privind participarea oricarei persoane care detine certificarile si experienta relevanta solicitate. Comisia de evaluare va analiza toate documentatiile incluse in respectivele Expresii de interes depuse de catre potentialii consultant.  Aceasta cerinta devine valabila doar pentru persoana care este declarata castigatoare a selectiei pentru atribuirea contractului, iar in vederea semnarii contractului, respectiva persoana trebuie sa isi reglementeze forma juridica mentionata mai sus. Din informatiile de care dispunem infiintarea unui PFA dureaza maxim o saptamana si in unele cazuri poate fi realizata on-line. |
| 3. Experiență relevantă, în calitate de Verificator de proiecte,  pentru fiecare în parte sau oricare combinație din cerințele  fundamentale de calitate pentru domeniile Is, It, Ig și Ie pentru  care acesta este atestat, de min. 5 (cinci) ani și minimum 5 (CINCI)  LUCRĂRI SIMILARE FINALIZATE. | 2.Conform cerintelor mentionate in anunt, trebuie să aveţi experientă de verificator minim 5 ani pentru domeniul la care doriti să aplicaţi. Dacă aveţi atestat pentru mai multe domenii (exemplu Is, It, Ig) puteti aplica pentru toate domeniile respective, chiar daca nu aveti 5 ani experientă pentru fiecare în parte.  La fel , raspunsul este similar cu privire la portofoliul de lucrari (proiecte) verificate.  Comisia de evaluare va analiza toate Expresiile de interes primite din partea fiecarui candidat in parte. |
| 4. Lucrari (proiecte) similare, finalizate de tipul,demolare,  reconstruire, consolidare,etc s-au lucrari (proiecte) ce apartin igsu? | 3.Lucrările (proiectele verificate) trebuie să fie similar in sensul tipului de activitati realizate, respectiv de tip demolare, consolidare, reconstruire. Sensul de *similar* nu trebuie asimilat cu cel privind portofoliul de investitii ale IGSU. |
| 5. Registrul de evidenta poate fi tansmis in format PDF (fiind  transformat din wor in PDF) si nu in copie Xerox urmare a situaţiei  actuale?. | 4. Registrul de evidentă poate fi trimis în format electronic  (word, pdf). |

Completare cu caracter general: Va rugam sa tineti cont de informatia din anunt potrivit careia Expresiile de interes pot fi depuse si prin posta sau trimise prin posta electronica (e-mail).